मानव संसाधन विकास मंत्रालय के एक अधिकारी ने ‘भाषा’ को बताया कि एनसीईआरटी को देश भर में पर्याप्त संख्या में पुस्तकें उपलब्ध कराने का निर्देश दिया गया है ताकि बच्चों को पुस्तकें मिल सके और अभिभावकों का बोझ कम किया जा सके. स्कूलों और अभिभावकों की शिकायत थी कि एनसीईआरटी की किताबें समय पर उपलब्ध नहीं होती हैं. कई अभिभावकों ने यह भी शिकायत की थी कि स्कूल निजी प्रकाशकों की काफी महंगी किताबें बेच रहे हैं.